2 Boe blong mi, sipos yu akseptem ol tok blong mi,Mo yu holem gud ol komanmen blong mi, olsem ol sas samting,+2 Taem yu mekem sora blong yu i lesin gud long waestok,+Mo yu mekem hat blong yu i laekem fasin luksave,+3 Mo tu sipos yu singaot bigwan, yu askem blong yu gat save,+Mo yu leftemap voes blong yu blong kasem fasin luksave,+4 Mo sipos yu gohed blong lukaotem olgeta, olsem se yu stap lukaotem silva,+Mo yu gohed blong lukaotem olgeta olsem se yu stap lukaot ol sas samting we man i bin haedem,+5 Bambae yu kasemsave fasin ya blong fraet* long Jehova,+Mo bambae yu faenem save blong God.+6 Jehova nomo i save givim waes.+Save mo fasin blong luksave, tufala i stap kamaot long maot blong hem nomo.7 Hem i putumgud waestok we i wok gud, blong i givim long ol man we oli stret.Hem i wan sil blong olgeta we oli stap wokbaot folem rod we i stret.+8 Hem i stap wajem gud ol rod blong mekem jastis,Mo bambae hem i lukaotgud long rod blong olgeta we oli holemstrong long hem.+9 Nao bambae yu kasemsave wanem i stret mo i gud mo i stret long olgeta man,Yes, bambae yu kasemsave olgeta rod blong ol samting we i gud.+10 Taem waes i kasem hat blong yu+Mo save i mekem sol* blong yu i harem gud,+11 Fasin blong tingting gud, bambae i lukaot gud long yu,+Mo fasin luksave, bambae i blokem gud yu,12 Blong yu no folem ol rod we oli no stret,Mo blong yu stap longwe long ol man we oli stap talem ol giaman tok,+13 Mo long ol man we oli lego ol stret rod,Blong folem ol rod blong tudak,+14 Mo blong yu stap longwe long olgeta we oli glad blong mekem ol nogud samting.Olgeta ya oli harem gud blong mekem ol rabis fasin,15 Mo ol rod blong olgeta i no stretMo olgeta samting we oli mekem, i fulap long trik.16 Ol waestok ya bambae oli blokem gud yu, blong yu stap longwe long woman nogud,*Mo yu save blokem ol swit tok* blong woman we fasin blong hem i nogud.*+17 Woman olsem, hem i lego gudfala fren* blong hem, we hem i gat taem hem i yangfala,+Mo i fogetem kontrak we hem i mekem wetem God blong hem,18 From haos blong hem i stap draon i godaon long ded,Mo ol rod* blong hem, oli lidim man i godaon long gref.+19 Olgeta we oli stap slip wetem hem,* bambae i no gat wan long olgeta i kambak,Mo bambae oli no save kambak long rod blong laef.+20 Taswe yu mas folem fasin blong ol gudfala manMo yu mas stap oltaem long rod blong ol stret man,+21 From we ol stret man nomo bambae oli stap long wol ya,Mo ol man we oli no gat poen,* bambae oli stap long hem.+22 Be ol man nogud, bambae oli katemaot olgeta long wol ya,+Mo ol rabis man bambae oli rutumaot olgeta long wol tu.+
tpi_Latn